রাজশাহীর বাঘায় গত এক বছরে আইনশৃঙ্খলা পরিস্থিতির অবনতি লক্ষ্য করা গেছে। কয়েকটি খুনের ঘটনা ছাড়াও দিন-দুপুরে চুরি, সন্ত্রাসী হামলা, ভাঙচুর, অগি্নসংযোগ ও ডাকাতির ঘটনায় এলাকায় আতঙ্ক সৃষ্টি হয়েছে। এ  সব ঘটনায় পুলিশ এখন পর্যন্ত কাউকে গ্রেফতার করতে পারেনি। ফলে পুলিশের বিরুদ্ধে জনমনে ক্ষোভের সৃষ্টি হয়েছে। জানা যায়, গত এক বছরে বাঘায় মোট চারটি খুনের ঘটনা ঘটে। এর মধ্যে দুদিনের ব্যবধানে গত অক্টোবর মাসে আড়ানী ও পাঁচপাড়া এলাকায় খুন হয় তোফাজ্জল ও আলতাব নামের দুই ব্যক্তি। এ ঘটনায় পুলিশ আলতাব হত্যাকা-ের সঙ্গে জড়িত একজনকে গ্রেফতার করলেও তোফাজ্জল হত্যাকা-ের ঘটনায় কাউকে গ্রফতার করতে পারেনি। এর আগে ১৮ সেপ্টেম্বর আড়ানী রেলস্টেশনে বিক্ষুব্ধ যাত্রীরা স্টেশন মাস্টারের রুমে হামলা, ভাঙচুর ও অগি্নসংযোগ করে। এই ঘটনার রেশ  কাটতে না কাটতেই পুঠিয়া আড়ানী রোডে ডাকাতির শিকার হন আড়ানী পৌর মেয়র মিজানুর রহমানসহ তার সঙ্গীরা। এ মামলায়ও পুলিশ কাউকে গ্রেফতার করতে পারেনি।  এদিকে ছিনতাইকারী ও চোর সদস্যরা গভীর রাতে ব্যাংক এবং সরকারি অফিসসহ বাসাবাড়ির গ্রিল ও জানালা-দরজা ভেঙে মালামাল চুরিসহ একের পর এক ঘটনা ঘটিয়ে চলেছে। সমপ্রতি বাঘা পৌর এলাকার মিলিক বাঘা গ্রামে তৌহিদ মাস্টারের ঘরের তালা ভেঙে ৪০ হাজার টাকার স্বর্ণালঙ্কার চুরি হয়েছে। এর আগে গত ১৮ মার্চ রাতে উপজেলা প্রাথমিক শিক্ষা অফিসের তালা ভেঙে আলমারি থেকে ৫ হাজার টাকা, একটি কম্পিউটার এবং  ১৯ মার্চ অগ্রণী ব্যাংক বাজুবাঘা শাখার জানালা ও জাপা নেতা এমদাদুল হক সন্টুর বাড়ির গ্রিল ভেঙে ৩টি কম্পিউটারসহ স্বর্ণালঙ্কার চুরি হয়। এপ্রিল মাসের ২৫ ও ২৬ তারিখে বাড়ির গ্রিল ভেঙে ও বাড়ির সামনে থেকে দুটি মোটরসাইকেল চুরি হয়। জানুয়ারি মাসে আরো ৩টি মোটরসাইকেল চুরিরসহ থানা এলাকার কাছে শাজাহান সরকারের বাড়িতে দিনে-দুপুরে চুরি হয়। এ সব ঘটনা ছাড়াও একজন আম ও গরু ব্যবসায়ীর ৪ লাখ টাকা এবং আলাইপুর এলাকায় অন্য একজন ব্যবসায়ীর এক লাখ টাকা ছিনতাই হয়। গত ৪ জুলাই চাঁনপুর এলাকায় এক অবসরপ্রাপ্ত পুলিশ ইন্সপেক্টরের বাড়িতে সন্ত্রাসী  হামলা ও লুটপাটের ঘটনা ঘটে।